CELEX: 22019D1734
Language: hu
Date: 2019-09-30 00:00:00
Title: A kereskedelemmel és a fenntartható fejlődéssel foglalkozó EU–Korea bizottság 2019/1734 határozata (2019. szeptember 30.) a megállapodás 13.15. cikkével összhangban a szakértői testület tagjaként dolgozni kész és képes szakértők felülvizsgált listájáról [2019/…]

17.10.2019   
               
               
                  HU
               
               
                  Az Európai Unió Hivatalos Lapja
               
               
                  L 264/42
               
            
         A KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ EU–KOREA BIZOTTSÁG 2019/1734 HATÁROZATA
         (2019. szeptember 30.)
         a megállapodás 13.15. cikkével összhangban a szakértői testület tagjaként dolgozni kész és képes szakértők felülvizsgált listájáról [2019/…]
         A KERESKEDELEMMEL ÉS A FENNTARTHATÓ FEJLŐDÉSSEL FOGLALKOZÓ EU–KOREA BIZOTTSÁG,
         tekintettel az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodásra (a továbbiakban: a megállapodás) és különösen annak 13.15. cikke (3) bekezdésére,
         mivel:
         
                     (1)
                  
                  
                     A megállapodás 13.15. cikke (3) bekezdésének értelmében a Felek olyan, legalább 15 főt tartalmazó listát hoznak létre, amelynek tagjai készek és képesek a szakértői testület tagjaként dolgozni a 13. fejezet (Kereskedelem és fenntartható fejlődés) kapcsán felmerülő témák tekintetében, és akik szakértelemmel rendelkeznek az említett fejezet hatálya alá tartozó kérdésekben. Közülük legalább öt személy egyik Félnek sem állampolgára, és a szakértői testület elnökeként jár el.
                  
               
                     (2)
                  
                  
                     2012. június 27-én a kereskedelemmel és a fenntartható fejlődéssel foglalkozó EU–Korea bizottság elfogadta a 2/2012 határozatot, (1) amely létrehozta azon 18 szakértő listáját, akik a szakértői testület tagjaként dolgozhatnak.
                  
               
                     (3)
                  
                  
                     A Koreai Köztársaság kifejezte a szakértők listáján szereplő néhány koreai állampolgár leváltására irányuló szándékát. E módosítás hatálybalépéséhez a kereskedelemmel és a fenntartható fejlődéssel foglalkozó EU–Korea bizottságnak jóvá kell hagynia a szakértői testület felülvizsgált listáját.
                  
               
                     (4)
                  
                  
                     Ezért a Felek felülvizsgálták a 2/2012 határozattal létrehozott szakértői listát, és el kell fogadni a mellékletben foglaltak szerint a szakértők felülvizsgált listáját,
                  
               A KÖVETKEZŐKÉPPEN HATÁROZOTT:
         
            1. cikk
            Azon szakértők – a 2/2012 határozat mellékletében foglalt – listáját, akik a megállapodás 13.15. cikkének alkalmazásában a szakértői testület tagjaként dolgozhatnak, az e határozat mellékeltében foglalt szakértői lista váltja fel.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben és Szöulban, 2019. szeptember 30-án.
            
               
                  a kereskedelemmel és a fenntartható fejlődéssel foglalkozó EU–Korea bizottság részéről
               
               
                  a kereskedelemmel és a fenntartható fejlődéssel foglalkozó bizottság társelnöke a Koreai Köztársaság részéről
               
               Kyong Yun KIM
            
            
               
                  a kereskedelemmel és a fenntartható fejlődéssel foglalkozó bizottság társelnöke az Európai Unió részéről
               
               Ewa SYNOWIEC
            
         
         
            (1)  A kereskedelemmel és a fenntartható fejlődéssel foglalkozó EU–Korea bizottság 2/2012 határozata (2012. június 27.) az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás 13.15. cikkében előírt szakértői testület felállításáról (HL L 331., 2012.12.1., 54. o.).
      
      
         
            MELLÉKLET
            
               Azon szakértők listája, akik készek és képesek a megállapodás 13. fejezete (kereskedelem és fenntartható fejlődés) tekintetében felmerülő témákkal foglalkozó szakértői testület tagjaként dolgozni
            
            
               A Koreai Köztársaság által jelölt szakértők:
            
            
                         
                     
                     
                        Sung Wook LEE
                     
                  
                         
                     
                     
                        Jaemin LEE
                     
                  
                         
                     
                     
                        Chang Young KWON
                     
                  
                         
                     
                     
                        Suh-Yong CHUNG
                     
                  
                         
                     
                     
                        Taek-Whan HAN
                     
                  
                         
                     
                     
                        Won-Mog CHOI
                     
                  
               Az Európai Unió által jelölt szakértők:
            
            
                         
                     
                     
                        Eddy LAURIJSSEN
                     
                  
                         
                     
                     
                        Jorge CARDONA
                     
                  
                         
                     
                     
                        Karin LUKAS
                     
                  
                         
                     
                     
                        Hélène RUIZ FABRI
                     
                  
                         
                     
                     
                        Laurence BOISSON DE CHAZOURNES
                     
                  
                         
                     
                     
                        Geert VAN CALSTER
                     
                  
               Elnökök (nem a Felek országának állampolgárai):
            
            
                         
                     
                     
                        Thomas P. PINANSKY
                     
                  
                         
                     
                     
                        Nguyen Van TAI
                     
                  
                         
                     
                     
                        Le HA THANH
                     
                  
                         
                     
                     
                        Jill MURRAY
                     
                  
                         
                     
                     
                        Ricardo MELÉNDEZ-ORTIZ
                     
                  
                         
                     
                     
                        Nathalie BERNASCONI-OSTERWALDER